als_Latn dik_Latn sag_Latn
Kampioni i botës në fuqi nuk e vë në diskutim triumfin që në startin e Botërorit.
Melbourne në shenjën e Mercedesit dhe Lewis Hamilton që bën të vetën garën e parë të sezonit, ashtu siç ndodhi edhe një vit më parë me atë sukses që i hapi rrugën ekipit nga Stuttgarti për të nisur një sezon dominues në Formula 1.
Viti 2015 dhe e njëjta histori përsëritet në Australi ku britaniku la pas shokun e skuadrës dhe gjermanin Sebastian Vettel që regjistron pikët e para me makinën e kuqe. Skuadra nga Stuttgarti po bën llogaritë në shtëpinë e saj sepse lufta parashikohet të zhvillohet sërish brenda familjes edhe pse Ferrari jep shenja jete. Gjithsesi, në Melbourne dolen në pah problemet e mëdha që ka Formula 1 pasi skuadra Manor nuk mori pjesë në garë, ndërsa Kevin Magnussen pa motorin Honda të McLarenit të tij të shpërthente, ndërsa Red Bull i Daniil Kvyat hasi në probleme të mëdha prandaj 25 % e makinave nuk arritën as të niseshin.
Në start, Vettel i bëri me dije Raikkonenit se kush është piloti që bën ligjin te Ferrari. Dy makinat patën një kontakt dhe me rikthimin në pistë, finlandezi preku Felipe Nasr i cili goditi Pastor Maldonadon. Hamilton nuk e lëshoi kreun për pothuajse gjithë garën duke ruajtur distancën e sigurisë me shokun e skuadrës, ndërsa Massa dhe Vettel dhuruan spektakël deri në xhiron e 22-të ku gjermani fitoi terren me strategjinë e pit stopit. Në fundin e garës braziliani u afrua sërish por Ferrari i Vettel nuk lëshoi terren duke grumbulluar 15 pikë që në garën e parë të sezonit për të punuar e qetë në të ardhmen edhe pse Mercedes duket vite dritë larg. Raikkonen u tërhoq nga gara në xhiron e 41-të, ndërsa Felipe Nasr i skuadrës Sauber rezultoi surpriza e vërtetë e kësaj gare pasi u rendit në vendin e pestë duke lënë pas Daniel Ricciardon, Nico Hulkenberg, Ericson, Sainz Jr. e Perez. Vetëm vendi i 11-të për Jenson Button që konfirmon kështu momentin negativ që po kalon skuadra McLaren-Honda, e cila do të ketë në dispozicion Fernando Alonson për garën e dytë që do të zhvillohet në Sepang të Malajzisë në 29 Mars.
als_Latn als_Latn als_Latn als_Latn